ไปซื้อของที่บิ๊กซี แวะฝากท้องมื้อเที่ยงที่ร้านยาโยอิที่ชั้น 2 (ร้านอยู่ตรงกลางระหว่าง MK และ KFC) ตอนนี้ที่ร้านมีเมนูใหม่คือเมนูนาเบะมีให้เลือก 4 รสชาติ เราไปกัน 3 คนสั่งนาเบะกันหมด ใครใช้ Dtac กดรับสิทธิ์ส่วนลดสำหรับเมนูนาเบะได้ส่วนลดเครื่องละ 20 บ. จริงๆใช้ดีแทคกันหมดนะ แต่แม่ลืมเอาโทรศัพท์มาเลยได้ลดแค่ 2 เมนู
- ทันทันนาเบะ 199 บ. หม้อไฟรสหวานเผ็ด ใส่เนื้อหมู , เห็ดออรินจิ , ยอดผักกาด , ต้นหอมญี่ปุ่น
- ชิเกะนาเบะ 179 บ. น้ำซุปรสเผ็ดสไตล์ญี่ปุ่น ใส่เนื้อหมู , เต้าหู้ญี่ปุ่น , ไข่ออนเซ็น , เห็ดชิเมจิ , ยอดผักกาด
- กิมจินาเบะ 159 บ.หม้อไฟใส่หมู , เต้าหู้ญี่ปุ่น , ไข่ไก่ และผักกวางตุ้ง 
ทุกเมนูเสิร์ฟพร้อมข้าว , สลัด , ซุปมิโสะ รสชาติน้ำซุปคล้าย ๆ กัน ทันทันจะเค็มหน่อย รองลงมาก็ชิเกะ ส่วนกิมจิซุปจะมีรสอมเปรี้ยวเล็ก ๆ อร่อยดี
- เครื่องดื่มสั่งชาเขียวเย็น 27 บ. รีฟิลล์ตลอด

ตอนนี้กินครบ 500 ได้คูปองชิงโชคด้วย พิเศษถ้าจ่ายด้วยบัตรเครดิตธนาคารกรุงศรีจะได้ลุ้นไปเที่ยวญี่ปุ่นด้วย แต่เราไม่มีก็อดไปชิงโชคแบบปกติก็พอ 
มื้อนี้ 578 บ.เน็ตไม่มี++ (ส่วนลดจากดีแทค 40 บ.) สำหรับเราร้านนี้เป็นร้านอาหารญี่ปุ่นแบบกลาง ๆ ราคาไม่แพง เมนูมีให้เลือกเยอะ ฝากท้องได้สบายกระเป๋าดีค่ะ